**NÁRODNÁ RADA SLOVENSKEJ REPUBLIKY**

 **V. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-2333/2011

**392a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. v znení neskorších predpisov a ktorým sa menia a dopĺňajú niektoré zákony (tlač 392) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Ústavnoprávny výbor Národnej rady ako gestorský výbor k vládnemu návrhu zákona, ktorým sa mení a dopĺňa **zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon)** v znení neskorších predpisov v znení zákona č. 8/2005 Z. z. v znení neskorších predpisov a ktorým sa menia a dopĺňajú niektoré zákony (tlač 392)podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

I.

 Národná rada Slovenskej republiky uznesením zo 12. júla 2011 č. 561 pridelila vládny návrh zákona, ktorým sa mení a dopĺňa **zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon)** v znení neskorších predpisov v znení zákona č. 8/2005 Z. z. v znení neskorších predpisov a ktorým sa menia a dopĺňajú niektoré zákony (tlač 392)na  prerokovanie týmto **výborom** Národnej rady Slovenskej republiky:

 **Ústavnoprávnemu výboru** Národnej rady Slovenskej republiky,

**Výboru** Národnej rady Slovenskej republiky **pre financie a rozpočet** a

**Výboru** Národnej rady Slovenskej republiky **pre ľudské práva a národnostné menšiny.**

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, **neoznámili v určenej lehote** gestorskému výboru **žiadne stanovisko** k predmetnému návrhu zákona (§ 75 ods. 2 rokovacieho poriadku Národnej rady).

III.

 Vládny návrh zákona, ktorým sa mení a dopĺňa **zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon)** v znení neskorších predpisov v znení zákona č. 8/2005 Z. z. v znení neskorších predpisov a ktorým sa menia a dopĺňajú niektoré zákony (tlač 392)odporúčali **schváliť**:

 Ústavnoprávny výbor Národnej rady Slovenskej republiky, uznesením z 23. augusta 2011 č. 261,

**Výbor** Národnej rady Slovenskej republiky **pre financie a rozpočet,** uznesením z 24. augusta 2011 č. 235 a

**Výbor** Národnej rady Slovenskej republiky **pre ľudské práva a národnostné menšiny,** uznesením z 26. augusta 2011 č. 74.

IV.

 **Z uznesení** výborovNárodnej rady Slovenskej republiky pod bodom III tejto správy vyplývajú tieto **pozmeňujúce a  doplňujúce návrhy:**

1. V čl. I päťdesiatom bode v § 24c ods. 1 písm. a) sa slová „cudzincom“ nahrádzajú slovami „štátnym príslušníkom tretej krajiny“.

Z dôvodu dosiahnutia konzistentnosti ustanovenia § 24c a v  záujme odstránenia akýchkoľvek interpretačných pochybností sa navrhuje slovo „cudzincom“ nahradiť slovom „štátnym príslušníkom tretej krajiny“. Uvedená zmena plne korešponduje s transponovanou smernicou Európskeho parlamentu a Rady 2008/115/ES, ktorá sa uplatňuje na štátnych príslušníkov tretích krajín, ktorí sa neoprávnene zdržiavajú na území členského štátu.

**Ústavnoprávny výbor NR SR**

**Gestorský výbor odporúča schváliť.**

1. V čl. II štvrtom bode sa slová „vkladá čiarka a“ nahrádzajú slovami „vkladajú“.

 Ide o legislatívno-technickú úpravu. Zároveň sa pri vyhotovení                                               čistopisu doplní čiarka za slovami výdavky a predpisu.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva a národnostné menšiny**

**Gestorský výbor odporúča schváliť.**

1. V čl. VI sa vypúšťa druhý a tretí bod.

Zároveň sa zrušuje označenie bodu 1.

Navrhovaná úprava už bola schválená v zákone č. 130/2011 Z. z., ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony (čl. V).

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva a národnostné menšiny**

**Gestorský výbor odporúča schváliť.**

 Gestorský výbor **odporúča hlasovať** o pozmeňujúcich a doplňujúcich návrhoch **pod bodmi 1, 2, 3 spoločne** s návrhom **schváliť.**

V.

 **Gestorský výbor** na základe stanovísk výborovk vládnemu návrhu zákona, ktorým sa mení a dopĺňa **zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon)** v znení neskorších predpisov v znení zákona č. 8/2005 Z. z. v znení neskorších predpisov a ktorým sa menia a dopĺňajú niektoré zákony (tlač 392)uvedených pod bodom **III** tejto správy a stanovísk poslancov gestorského výboru vyjadrených v rozprave, podľa § 79 ods. 4 písm.  f) rokovacieho poriadku Národnej rady Slovenskej republiky **odporúča Národnej rade Slovenskej republiky** vládny návrh zákona, ktorým sa mení a dopĺňa **zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon)** v znení neskorších predpisov v znení zákona č. 8/2005 Z. z. v znení neskorších predpisov a ktorým sa menia a dopĺňajú niektoré zákony (tlač 392) **schváliť** v znení schválených pozmeňujúcich a doplňujúcich návrhov uvedených v tejto spoločnej správe.

 **Spoločná správa** výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa **zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon)** v znení neskorších predpisov v znení zákona č. 8/2005 Z. z. v znení neskorších predpisov a ktorým sa menia a dopĺňajú niektoré zákony v druhom čítaní (tlač 392a) **bola schválená uznesením Ústavnoprávneho výboru Národnej rady Slovenskej republiky zo 6. septembra 2011 č.  279.** Týmto uznesením výbor zároveň poveril spravodajkyňu predložiť návrhy podľa §  81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

 Radoslav Procházka

 predseda Ústavnoprávneho výboru

 Národnej rady Slovenskej republiky

Bratislava 6. septembra 2011